[{"text_idx": "#000000", "text": "Atseden eguna zuten arren, kirolerako tartea hartu dute gaur larrauldarrek. 16:00etan, herritarren arteko frontenis partidak izan dituzte. Zazpi bikote aritu dira nor baino nor, haur zein heldu."}, {"text_idx": "#000001", "text": "Frontenisaren ondoren, ping-pong partidak jokatu dituzte 18:00etan; segidan, kanpaldia egingo dute. Atseden egunaren ondoren, bihar jarraituko dute Larraulgo San Esteban jaiek, eta igandera arte hainbat ekitaldi izango dituzte: umeentzat apar festa, herri kirolak eta punta-puntako bertso saioa, besteak beste."}, {"text_idx": "#000003", "text": "11:00. Gazteek umeentzat antolatutako Altxor bilketa jokoa."}]